[{"text_idx": "#000004", "text": "Estreget en Breizh e oa manifestadegou\u0300 dec\u2019h. Evit ar bobl Gurd un tammig e pep lec\u2019h dre ar bed hag e Korsika ivez e Aiacciu evit goulenn an distaoliadeg evit ar brizonidi bolitikel. Prizonidi bolitikel en toull-bac\u2019h war ar c\u2019hevandir."}, {"text_idx": "#000005", "text": "Etre 6 000 ha 10 000 manifester a oa e straedou\u0300 ke\u0302r Breujou\u0300 Korsika, 2 500 hervez ar prefeti, ar pezh a zo pell diouzh an niver a dud gwir. Kraf an distaoliadeg eo unan eus ar re bouezusan\u0303 evit ar vroadelourien dibaoe int erruet e penn ar galloud. Betek-henn n\u2019o deus bet respont pozitivel ebet digant ar Stad C\u2019hall diwar-benn o arc\u2019haduriou\u0300."}, {"text_idx": "#000006", "text": "Berzh he deus graet ar vanifestadeg : dilennidi, aktored sevenadurel met ivez tud o tont eus broiou\u0300 all evit embann o skoazell (Euskal Herria, Bro-Skos, Katalonia, Breizh, Sardigna,...). Gant al lugan \u201cAmnistia e\u0300 Liberta\u0300\u201d (Distaoliadeg ha Frankiz) o deus dibunet ar vanifesterien. \u201cDiskouezet hon eus he doa c\u2019hoant ar bobl gorsat e tistrofe e vreudeur bac\u2019het\u201d eme Jean-Marie Poli, prezidant ar gevredigezh Associu Sulidarita\u0300 evit ar brizonidi bolitikel. \u201cGouzout a reomp eo bet sellet pizh an devezh-man\u0303 gant servijou\u0300 parizian ministrerezh ar Justis. La\u0302ret hon doa dija d\u2019ar pennou\u0300 bras e Pariz e oa youl gant ar Gorsiz da zirouestlan\u0303 an dalc\u2019h-man\u0303.\u201d"}, {"text_idx": "#000007", "text": "C\u2019hoazh ur wech e vezer o c\u2019hortoz ur chen\u0303chamant a-berzh gouarnamant Pariz evit ma c\u2019hallfe an traou\u0300 mont war-raok en un doare sioul ha demokratel. E miz Mae 2015 e oa bet votet gant Breujou\u0300 Korsika ur mennad evit goulenn an distaoliadeg. Ar gwir a zo gant ar Gorsiz. Ur sontadeg nevez a la\u0302r ez eus 95% eus pobl Korsika a-du gant an arc\u2019hadur-man\u0303."}, {"text_idx": "#000008", "text": "Da lenn ivez / A\u0300 lire e\u0301galement"}, {"text_idx": "#000009", "text": "Ensteudou\u0300 Essure : drouk mouget e korf ar merc\u2019hed"}, {"text_idx": "#000010", "text": "Diwallerezh a-dreuz ar pennadurezhiou\u0300 yec\u2019hedel [3/3]"}, {"text_idx": "#000011", "text": "Un dezrevell tasmant a lak douetan\u0303s war surentez an ensteud [2/3]"}]